
Referat de aprobare
a proiectului de hotărâre privind stabilirea tarifelor și chiriilor pentru utilizarea temporară a terenurilor și spațiilor din piețele și târgul comercial aparținând Municipiului Drobeta-Turnu Severin, pentru anul 2026 


Prin HCL nr. 126/28.04.2023, Consiliul Local al Municipiului Drobeta-Turnu Severin a aprobat înființarea societății Piețe și Târguri Drobeta SRL, societate de drept public și de interes local, având drept unic asociat Municipiul Drobeta-Turnu Severin. Obiectul principal de activitate al noii societăți îl constituie închirierea și subînchirierea bunurilor imobiliare proprii sau închiriate, care sunt situate în piețele și târgurile aparținând Municipiului Drobeta-Turnu Severin.
Potrivit art. 15 din Hotărârea de Guvern nr. 348/2004 actualizată, cu privire la exercitarea comerțului cu produse și servicii de piață în unele zone publice, administratorul pieței stabilește tarifele pentru serviciile prestate. Prin Hotărârea nr. 317/2024, Consiliul Local al Municipiului Drobeta-Turnu Severin a aprobat taxele și chiriile valabile în anul 2024 pentru folosirea temporară a terenurilor și spațiilor din piețe și târgul comercial aparținând domeniului public al municipiului.
Având în vedere Raportul de specialitate înaintat de societatea Piețe și Târguri Drobeta SRL, prin care se propune aprobarea tarifelor pentru utilizarea terenurilor și spațiilor din piețele și târgul comercial ale municipiului Drobeta-Turnu Severin, care să fie valabile în anul 2026, 
În considerentul dispozițiilor art. 129  alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, cu respectarea prevederilor Legii nr. 227/2015 privind Codul fiscal, actualizat, cu observarea și a HCL nr. 317/2024 prin care au fost stabilite taxele și chiriile pentru folosirea temporară a terenurilor și spațiilor din piețe și târguri, valabile în anul 2025,
	Propun ca în ședința ordinară a Consiliului Local al Municipiului Drobeta-Turnu Severin să fie supus spre dezbatere și adoptare proiectul de hotărâre privind aprobarea tarifelor pentru utilizarea terenurilor și spațiilor din piețele și târgul comercial ale municipiului Drobeta-Turnu Severin, valabile în anul 2026, cu mențiunea că tarifele și chiriile practicate în piețe în anul curent vor fi menținute la același nivel pentru anul 2026. Se introduce un nou tarif lunar de închiriere pentru noile chioșcuri de flori din Piața Agroalimentară Mircea.
După aprobare, hotărârea Consiliului Local va fi adusă la cunoștința publicului potrivit procedurii legale și prin afișare în piețele și târgul comercial, precum și prin publicarea pe site-ul www.administratiapietelorseverin.ro. Ducerea la îndeplinire a dispozitivului hotărârii Consiliului Local, adoptată, revine societății Piețe și Târguri Drobeta SRL.
[bookmark: _Hlk24615567][bookmark: _Hlk24615832]În exercitarea atribuțiilor prevăzute la art. 155 alin (1) lit. d) și în conformitate cu art. 129 alin. (2) lit. d) și art. 136 alin. (1) și (8) din Ordonanța de urgență nr. 57/2019 privind Codul Administrativ, în calitate de inițiator, înaintez Consiliului Local al Municipiului Drobeta-Turnu Severin Proiectul de hotărâre referitor la necesitatea stabilirii tarifelor și chiriilor pentru utilizarea temporară a terenurilor și spațiilor din piețele și târgul comercial aparținând municipiului Drobeta-Turnu Severin, pentru anul 2026, cu propunerea aprobării acestuia.


Inițiator,
PRIMAR
Marius SCRECIU

